
                       GRAD ZAGREB
GRADSKA ČETVRT TREŠNJEVKA - SJEVER
                     Vijeće Mjesnog odbora 
                        „Antun Mihanović“

KLASA: 024-08/25-003/89
URBROJ: 251-13-11-16/004-25-3
Zagreb, 14. siječanj 2025.

Z A P I S N I K

s  44. sjednice Vijeća Mjesnog odbora „Antun Mihanović“ održane dana 14. siječnja 2025. s početkom u 18.00 sati, u prostorijama Mjesnog odbora „Antun Mihanović“, Drenovačka ulica 4.

Prisutni članovi Vijeća Mjesnog odbora: Nataša Bijelić, Sandra Ježić, Stela Prislan Fujs, Ivo Biliško, Vlatka Urban
Odsutni članovi Vijeća Mjesnog odbora: Matko Boršić, Matea Munitić Mihovilović

Predsjednica Vijeća Mjesnog odbora otvara sjednicu i pozdravlja sve prisutne. Utvrđuje da je na sjednici prisutno 5 od ukupno 7 članova Vijeća te da Vijeće može pravovaljano raspravljati i odlučivati.
Predsjednica Vijeća Mjesnog odbora daje na verifikaciju zapisnik s 43. sjednice te utvrđuje da je zapisnik prihvaćen JEDNOGLASNO.

Predsjednica  predlaže dnevni red
D n e v n i   r e d

1. Prijedlog Izvješća o radu Vijeća Mjesnog odbora „Antun Mihanović“ u 2024.
2. Prijedlog Programa rada Vijeća Mjesnog odbora „Antun Mihanović“ za 2025.
3. Prijedlog zaključka za rješavanje prometne problematike u Gorjanskoj ulici
4. Prijedlog zaključka vezano za produženje Šarengradske ulice
5. Prijedlog zaključaka za povremeno korištenje prostora 
6. Aktualna problematika
7. Pitanja, prijedlozi i obavijesti

koji je JEDNOGLASNO prihvaćen.

Ad. 1. Prijedlog Izvješća o radu Vijeća Mjesnog odbora „Antun Mihanović“ u 2024.

Predsjednica izvješćuje o temi rasprave. Predsjednica otvara raspravu, istu zaključuje i daje na glasovanje prijedlog Izvješća u radu.
Vijeće Mjesnog odbora „Antun Mihanović“ JEDNOGLASNO donosi

IZVJEŠĆE O RADU
VIJEĆA MJESNOG ODBORA
„ANTUN MIHANOVIĆ“  ZA 2024.

1.  Vijeće Mjesnog odbora „Antun Mihanović“ je u 2024. godini:
· održalo 12 sjednica Vijeća Mjesnog odbora
· donijelo Financijski plan Mjesnog odbora „Antun Mihanović“ za 2025.
· donijelo prijedloge za Plan malih komunalnih aktivnosti Gradske četvrti Trešnjevka - sjever za 2025.
· donijelo Plan malih komunalnih akcija Mjesnog odbora „Antun Mihanović“ za 2025.
· donijelo Program rada Mjesnog odbora „Antun Mihanović“ za 2025.
· odobrilo korištenje prostora udrugama i političkim strankama
· na sjednicama raspravljalo o prijedlozima akata gradskih tijela, kao i zahtjevima građana;
· realiziralo Plan potreba za aktivnostima, programima i projektima unaprjeđenja kvalitete života građana MO „Antun Mihanović“ u 2024.godini, u sklopu kojeg je:
· organiziralo obilježavanje Dana Mjesnog odbora „Antun Mihanović“, programom u kojem su se predstavile udruge koje koriste prostor Mjesnog odbora i organiziralo, u suradnji s udrugom Cirkorama, radionicu žongliranja za djecu
· organiziralo dvije filmske pričaonice u Domu za starije osobe Trešnjevka Zagreb- Podružnica Drenovačka, u suradnji s udrugom Bacači sjenki
· organiziralo izvedbu predstave "Orašar i Mišonja" za djecu u prostoru MO Antun Mihanović u suradnji s Lutkarskom organizacijom koju fakat trebamo – LOFT
· organiziralo izvedbu dvije edukativne predstave („Boja odgoja“ i „Mreža“) za učenike/ce OŠ J. Klovića i ostalih osnovnih i srednjih škola s područja GČ Trešnjevka-Sjever u suradnji s Teatrom Tirena i CEKATE-om.
· organiziralo, u suradnji s udrugom Bacači sjenki, CinEd projekciju filma za učenike/-ice OŠ Julije Klović u sklopu predmeta građanskog odgoja "Zajednica aktivnih građana"
· predlagalo intervencije na terenu za unapređenju kvalitete života stanovnika
· posebnu pozornost posvećivalo brizi o djeci, mladima i starijim osobama, na svojem području
· aktivno se zalagalo za uređenje zelenih površina, dječjih i sportskih igrališta i vježbališta za odrasle
· koordiniralo u radu sa Vijećem Gradske četvrti  Trešnjevka – sjever;
· održavalo dežurstva za građane u prostorijama Mjesnog odbora „Antun Mihanović“ i putem e-maila mjesnog odbora komuniciralo s građanima/kama pružajući im informacije odgovarajući na njihove upite i zaprimajući prijedloge za poboljšanje kvalitete života na području mjesnog odbora
· sudjelovalo u daljnjim projektima i realizaciji istih na području Mjesnog odbora.
            2.  Ovo Izvješće o radu dostavlja se u Vijeću Gradske četvrti Trešnjevka-sjever.

Ad. 2. Prijedlog Programa rada Vijeća Mjesnog odbora „Antun Mihanović“ za 2025.

Predsjednica izvješćuje o temi rasprave. Predsjednica otvara raspravu, istu zaključuje i daje na glasovanje prijedlog odluke.
Vijeće Mjesnog odbora „Antun Mihanović“ JEDNOGLASNO donosi

PROGRAM RADA 
VIJEĆA MJESNOG ODBORA
 „ANTUN MIHANOVIĆ“ ZA 2025.
 
1. Vijeće Mjesnog odbora „Antun Mihanović“, predlaže sljedeće aktivnosti Vijeća za 2025. godinu: 
· daljnji napori u uključivanju građana u rješavanje problema lokalne zajednice,
· organizacija prigodnih druženja s građanima;
· osmišljavanje sadržaja za javne tribine, predstavljanje rada, odnosno programa nevladinih udruga;
· suradnja s Teatrom Tirena na projektu „Akcija Trešnjevka“
· organizacija dnevnih sadržaja za građane u prostorijama Mjesnog odbora;
· potpora kulturnim, obrazovnim i drugim sadržajima na području Mjesnog odbora „Antun Mihanović“;
· prijedlozi Vijeću Gradske četvrti Trešnjevka-sjever za probleme u infrastrukturi i za kvalitetniji, sadržajniji i sigurniji život građana u zajednici;
· nadziranje provedbe svih zaključaka iz Plana komunalnih aktivnosti Vijeća Gradske četvrti Trešnjevka – sjever i Plana komunalnih aktivnosti Vijeća odbora „Antun Mihanović“
· brinuti o prostoru Mjesnog odbora „Antun Mihanović“
· suradnja sa korisnicima prostora u Mjesnom odboru;
· suradnja sa komunalnim redarstvom;
· suradnja sa policajcem u zajednici
· donošenje svih akata sukladno Statutu Grada Zagreba.
         2.   Ovaj Program rada dostavlja se Vijeću Gradske četvrti Trešnjevka-sjever.

Ad. 3. Prijedlog zaključka za rješavanje prometne problematike u Gorjanskoj ulici

Predsjednica izvješćuje o temi rasprave. Predsjednica otvara raspravu, istu zaključuje i daje na glasovanje prijedlog odluke.
Vijeće Mjesnog odbora „Antun Mihanović“ JEDNOGLASNO donosi

Z A K L J U Č A K

1. Vijeće Mjesnog odbora „Antun Mihanović“ temeljem zahtjeva građana, traži komisijski očevid nadležnog gradskog ureda, radi rješavanja prometne problematike u Gorjanskoj ulici.
1. Ovaj Zaključak dostavlja se Vijeću Gradske četvrti Trešnjevka – sjever.

Ad. 4. Prijedlog zaključka vezano za produženje Šarengradske ulice 

Predsjednica izvješćuje o temi rasprave. Predsjednica otvara raspravu, istu zaključuje i daje na glasovanje prijedlog odluke.
Vijeće Mjesnog odbora „Antun Mihanović“ JEDNOGLASNO donosi

Z A K L J U Č A K

1. Vijeće Mjesnog odbora „Antun Mihanović“ traži detaljnije očitovanje, mimo informacija koje su već prezentirane javnosti na konferenciji za medije Gradonačelnika, održanoj 15. 10. 2024., Ureda gradonačelnika, Sektora za informiranje i komunikaciju odnosno Službe za informiranje i medije, u kojoj je fazi projekt produženja Šarengradske ulice, što se planira s parkom za pse na Šetalištu Jurija Gagarina koje je pješačka zona i s ostalim objektima na području Mjesnog odbora „Antun Mihanović“.
2. Ovaj Zaključak dostavlja se Vijeću Gradske četvrti Trešnjevka – sjever.

Ad. 5. Prijedlog zaključaka za povremeno korištenje prostora 

Predsjednica izvješćuje o temi rasprave. Predsjednica otvara raspravu, istu zaključuje i daje na glasovanje prijedlog zaključaka.
Vijeće Mjesnog odbora „Antun Mihanović“ JEDNOGLASNO donosi zaključke

a) UMJETNIČKA ORGANIZACIJA TEATAR TESLA




Z A K L J U Č A K

1. UMJETNIČKOJ ORGANIZACIJI TESLA TEATAR iz Zagreba, Ilica 176, koju zastupa Filip Sertić, odobrava se povremeno korištenje prostora u objektu mjesne samouprave „Antun Mihanović“, Zagreb, Drenovačka ulica 4, male dvorane, u terminima od ponedjeljka do petka u vremenu od 10,00 do 14,00 sati i  teče od 1. veljače 2025. godine do 31. listopada 2025. godine.
2. Prostor iz točke 1. ovog Zaključka, koristit će UMJETNIČKA ORGANIZACIJA TESLA TEATAR, bez naknade.
3. UMJETNIČKA ORGANIZACIJA TESLA TEATAR obvezuje se postupati s pažnjom dobrog gospodara u korištenju prostora.
4. O povremenom korištenju prostora iz točke 1. ovog Zaključka, Gradski ured za mjesnu samoupravu, promet, civilnu zaštitu i sigurnost izdati će Odobrenje o korištenju, a u skladu s ovim Zaključkom.


b) KLUB MLADIH TEHNIČARA

Z A K L J U Č A K

1. KLUBU MLADIH TEHNIČARA iz Zagreba, Opatijski trg 10, koji zastupa Bruno Orešković, ne odobrava se povremeno korištenje prostora u objektu mjesne samouprave „Antun Mihanović“, Zagreb, Drenovačka ulica 4.
2. Sastavni dio ovog zaključka je obrazloženje.
3. Ovaj zaključak dostavlja se Vijeću Gradske četvrti Trešnjevka - sjever.

O b r a z l o ž e n j e

Vijeće Mjesnog odbora „Antun Mihanović“ traži nadopunu dokumentacije jer iz izvještaja o radu Vašeg Kluba nije sasvim jasno za što je korišten prostor Mjesnog odbora „Antun Mihanović“ u 2024. i za koje aktivnosti se namjerava koristiti u 2025., jer je dostavljen izvještaj iz 2023. 


c) UDRUGA ZA PLES I REKREACIJU „RONDE“

Z A K L J U Č A K

1. UDRUZI ZA PLES I REKREACIJU „RONDE“ iz Zagreba, Ulica Ivana Rabara 20, koju zastupa Vanja Rutić, odobrava se povremeno korištenje prostora u objektu mjesne samouprave „Antun Mihanović“, Zagreb, Drenovačka ulica 4, velike dvorane, u terminima utorkom i četvrtkom u vremenu od 21,00 do 22,00 sata i  teče od 1. veljače 2025. godine do 31. listopada 2025. godine.
2. Prostor iz točke 1. ovog Zaključka, koristit će UDRUGA ZA PLES I REKREACIJU „RONDE“, bez naknade.
3. UDRUGA ZA PLES I REKREACIJU „RONDE“ obvezuje se postupati s pažnjom dobrog gospodara u korištenju prostora.
4. O povremenom korištenju prostora iz točke 1. ovog Zaključka, Gradski ured za mjesnu samoupravu, promet, civilnu zaštitu i sigurnost izdati će Odobrenje o korištenju, a u skladu s ovim Zaključkom.



Ad 6. Aktualna problematika

Predsjednica izvješćuje da je Podružnica Čistoća odbila postaviti dodatne koševe za sitni otpad na Šetalištu Jurija Gagarina iz razloga što su otprije već postavljena dva ista.
Predsjednica obavještava da je zaprimila prijavu građana iz Drenovačke ulice 7, a vezano uz svjetlosno zagađenje javne rasvjete na Šetalištu Jurija Gagarina, koju je Gradski ured za mjesnu samoupravu, promet, civilnu zaštitu i sigurnost, proslijedio komunalnom redarstvu na daljnje postupanje. Također obavještava kako je Vijeće ostvarilo suradnju s Teatrom Tirena, na čijem projektu „Akcija Trešnjevka“ je Vijeće i suradnik. Vijeće je održalo sastanak sa predstavnicima Treatra Tirena, a vezano za njihove aktivnosti, radionice i kazališne predstave.

Ad 7. Pitanja, prijedlozi i obavijesti

Kako nije bilo pitanja, prijedloga i obavijesti, predsjednica zatvara sjednicu.


Sjednica završena u 18.45 sati.


       Sastavila:                                                                                                           Predsjednica
Kristina Kasupović	                                                                                  Vijeća Mjesnog odbora
                                                                                                                            „Antun Mihanović“
          
                                                                                                                              Nataša Bijelić, v. r.  

